**Проект!**

**Наредба за изменение и допълнение на Наредба № 847 от 15.01.2010 г. за въвеждане на национална процедура за достъп до пазара на въздушни превозвачи на Общността, установени в Република България, по въздушни линии, договорени съгласно международни договори на Република България с държави извън Европейския съюз** (обн., ДВ, бр. 8 от 2010 г., попр., бр. 11 от 2010 г.)

 **§ 1.** В чл. 3 се правят следните изменения:

 1. В ал. 1:

 а) в т. 3 думите „ броя на“ се заличават.

 б) точка 6 се изменя така:

„6. резултати от проведени преговори, от които произтичат промени по отношение на предоставяните търговски права като брой на честоти, договорени линии и други;“

 2. Алинея 2 се изменя така:

 „(2) Обновяването на информацията по ал. 1 се извършва от главния директор на ГД „ГВА“ или оправомощено от него лице.“

**§ 2.** В чл. 4, т. 2 думите „Европейската общност“ се заменят с „Европейския съюз“.

**§ 3.** В чл. 6 числото „ 30“ се заменя с „15“.

**§ 4**. В чл. 8 се правят следните изменения и допълнения:

1. В ал. 4 думите „да бъде по-кратък от 45 дни от датата на издаване“ се заменят с „да надвишава 30 дни от датата на публикуване на интернет страниците на МТИТС и ГД „ГВА“;

2. В ал. 5 след думите „се изпраща“ се добавя „от ГД „ГВА“;

3. Създава се ал. 7:

„(7) Едновременно с публикуването на заповедта по ал. 1 на интернет страниците на Министерството на транспорта, информационните технологии и съобщенията и ГД „ГВА" се публикува и текста на международното споразумение.“

**§ 5.** В чл. 9, ал. 1 думите „по възможност“ се заличават.

**§ 6.** В чл. 10, ал. 2 се правят следните изменения и допълнения:

1. създават се нови т. 2 и 3:

 „2. доказателства за финансова стабилност по смисъла на § 3, т. 40 от ЗГВ;

 3. декларация, че въздушният превозвач познава международното споразумение, по силата на което възнамерява да експлоатира договорената международна линия.

2. Досегашната т. 2 става т. 4, като в б. „к“ преди думите „начална дата“ се добавя „планирана“, а преди думата „продължителност“ се добавя „намерения за“.

**§ 7.** В чл. 11 се правят следните изменения:

1. Алинея 1 се изменя така:

„(1) Конкурсът се провежда от комисия, определена със заповед на министъра на транспорта, информационните технологии и съобщенията, издадена не по-късно от 10 дни след приключване на срока за подаване на заявления по чл. 8, ал. 4. В заповедта се включват двама представители на Министерството на транспорта, информационните технологии и съобщенията и трима представители на ГД „ГВА“.

1. Алинея 3 се изменя така:

„(3) Комисията се обявява след издаването на заповедта по ал. 1.“

**§ 8.** В чл. 12 се правят следните изменения:

1. В ал. 1 числото „30“ се заменя с „20“.

2. В ал. 6 думите „в определен срок“ се заменят с „в срок до 10 дни“.

**§ 9.** В чл. 15 се правят следните изменения и допълнения:

1. В ал. 1:

а) в т. 1 думите „редовна или нередовна“ се заличават;

б) в т. 3 след думите „ услуги, като“ се добавя „онлайн“;

2. В ал. 2 думите „се класира на първо място“ се заменят с „се обявява за спечелил конкурса.“

**§ 10.** В чл. 17 се правят следните изменения:

1. В ал. 2 думите „в 20-дневен срок“ се заменят с „в срок от 10 дни“ .

2. В ал. 3 думите „едноседмичен срок“ се заменят с „срок от 5 работни дни“***.***

**§ 11.** В чл. 18 думите „класирания на първо място“ се заменят със „спечелилия конкурса“.

**§ 12.** В чл. 21 се правят следните изменения:

1. В ал. 1 думите „класиран на първо място“ се заменят със „спечелил конкурса“.

2. В ал. 2 числото „10“ се заменят с „ 5“, а думите „изтичане на срока“ се заменят с „изтичане на 14-дневния срок“.

**§ 13 .** В чл. 22, ал. 3 се отменя.

**§ 14.** В чл. 25 се правят следните изменения и допълнения:

1. В ал.1 думите „и по възможност“ се заличават.

2. Създават се ал. 3 – 5:

 „(3) Към заявлението се прилага декларация съгласно чл. 10, ал .2, т. 3.

 (4) Към заявлението се прилага доказателства за финансова стабилност по смисъла на § 3, т. 40 от ЗГВ.

 (5) Кандидатът, който е получил достъп до пазара без конкурс и който е получил съответното експлоатационно разрешение от другата страна по международното споразумение, може да започне експлоатация на договорената линия по всяко време.“

**§ 15.** В чл. 31, ал. 1 думите „6-месечен“ се заменят с „ 12-месечен“.

**§ 16.** В чл. 32, т. 2 цифрата „6“ се заменя с „12“.